[{"text_idx": "#000003", "text": "Bydd y gofeb yn cael ei chodi ym mhentref Langemark yng Ngwlad Belg, a\u2019i sylfaen fydd pedair carreg las Pennant o chwarel Craig yr Hesg ger Pontypridd, a fydd yn ffurfio cromlech gyda draig goch o efydd ar ei phen."}, {"text_idx": "#000004", "text": "Mae\u2019r gofeb yn ffrwyth llafur tair blynedd o ymgyrchu gan bwyllgor Cymreig dan arweiniad Peter Jones a phwyllgor yn Fflandrys dan arweiniad Erwin Ureel, gyda chefnogaeth gan Lywodraeth Cymru. Hyd yn hyn, mae\u2019r ymgyrch wedi codi dros \u00a3100,000."}, {"text_idx": "#000007", "text": "\u201cMae\u2019r ddraig goch yn symbol o Gymru ac rwy\u2019n gobeithio bod fy ngherflun ar gyfer y gofeb yn Fflandrys yn adlewyrchu hyn. Rwy\u2019n fwriadol wedi dewis efelychu\u2019r ddraig fel y\u2019i gwelir ar y faner fel bod pawb sy\u2019n ymweld a\u0302\u2019r safle\u2019n gallu ei hadnabod yn rhwydd.\u201d"}, {"text_idx": "#000009", "text": "\u201cRwy\u2019n falch o gael cyhoeddi dyluniad buddugol Lee Odishow ar gyfer y gofeb hon, a fydd yn deyrnged ar hyd yr oesoedd i\u2019r Cymry a gollodd eu bywydau yn y Rhyfel Byd Cyntaf. Gan mai dyma fydd y gofeb genedlaethol gyntaf y tu allan i Gymru, mae\u2019n addas y bydd yn cael ei gwneud o gerrig o Gymru, gyda\u2019r ddraig goch yn goron falch arni.\u201d"}, {"text_idx": "#000011", "text": "\u201cMae Lee wedi mynd ati\u2019n gwbl broffesiynol i wireddu\u2019r comisiwn pwysig hwn i Gymru a\u2019r bobl yn y rhan hon o Wlad Belg. Mae wedi ymateb yn rhagorol i\u2019r briff. Mae ei ddyluniad yn ffyrnig ac yn hardd fel ei gilydd, a bydd y manylder yn arbennig. Er fod ei waith yn gyfoes iawn, mae hefyd yn bwriadu efelychu gwaith cerflunwyr mawr y gorffennol, fel y gwelir yng ngherfluniau dechrau\u2019r ugeinfed ganrif ym Mharc Cathays yng Nghaerdydd a\u2019r gofeb ryfel yno.\u201d"}, {"text_idx": "#000013", "text": "\u201cRoedd y dasg hon o greu rhestr fer o blith y cerflunwyr rhagorol a dawnus yma yng Nghymru yn her ac yn fwynhad. Roedd syniadau\u2019r holl artistiaid ar y rhestr fer yn ddiddorol iawn, ond dim ond draig Lee lwyddodd i gyfleu hanfod y briff ac ysbryd cryf a balch y Cymry.\u201d"}, {"text_idx": "#000015", "text": "\u201cHoffem ddiolch i bawb sydd wedi cyfrannu at yr ymgyrch ac i\u2019r holl sefydliadau sydd wedi gweithio i godi ei phroffil. Mae gwaith yn mynd yn ei flaen yn dda ar y gofeb ac mae\u2019r gromlech wedi cael ei chwblhau ar y safle.\u201d"}]